Lav et referat af nedenstående tekst:

Tekst:
Danskerne er stået op til et hvidt landskab mange steder. Og et frontsystem fra sydvest vil endnu engang give sne til dele af landet og dermed rig mulighed for leg i sneen. I Nordjylland forventes det, at nedbøren vil gå over i sne i eftermiddagstimerne. Her vil der kunne falde 10 til 13 centimeter sne indtil onsdag morgen. Fronten rammer Danmark med regn ved middagstid i Vestjylland. I takt med at fronten passerer landet vil temperaturen stige. Mod sydvest forventes to til tre graders tø, mens mod nord og øst op til en grad. I eftermiddag breder nedbøren sig til Østjylland og Nordjylland. Her vil det falde som regn og slud syd for Limfjorden, mens det nord for Limfjorden forventes at gå over i sne. I aftentimerne vil regnen have bredt sig til resten af landet med mulighed for slud i Nordsjælland. Der er risiko for isslag i aften og nattetimerne og pletvis glatte veje flere steder. De kommende dage vil fronter fra vest efterhånden trænge kulden længere mod øst og give varmere vejr.

Referat:
Et nedbørsområde fra sydvest passerer landet med regn, slud og sne.